"4.9.2.3 Lebelela setshwantsho se se fa tlase mme o se dirisetse go kwala mmuisano magareng ga ditsala tse pedi tse di ntshanang se inong. 4.10 POTSOTHERISANO Dintlhathuto Potsotherisano ke tlhaeletsano e mo yona go bodiwang go bo go arabiwa dipotso. E ka nna ya batho ba le babedi mo yo mongwe a botsang fa yo mongwe a neelana ka tshedimosetso. Potsotherisano ke mokgwa o o dirisiwang gantsi mo ditheong go bona tshedimosetso. 4.10.1 Diponagalo Fa o kwala Potsotherisano, tlhokomela dintlha tse di latelang: • Kwalwa dipotso tse dintsi tse di tlaa bulelang dikarabo tse di gwetlhang tshedimosetso e e tletseng. • Go nna le dibui di le pedi kgotsa go feta • Kwala dipotso tse o nang le tshedimosetso e e tletseng ka tsona. • Mmotsolotswa a se botse mmotsi dipotso. • Tshedimosetso e nne e e maleba e tlhomame. • Maina a dibui a tshwanetse go tlhagelela sentle • Matseno, mmele le bokhutlo di tlhagisiwe sentle • Se tlhagise tshedimosetso ka bokhutshwane e kete ke mmuisano. • Matshwao a puiso a tsamaelane le puisano 56"